فرانسادا استرازبورگ والیلیگی، آوروپا شوراسی چالیشان‌لاری‌نین ایستیفاده ائتدیگی ماشین پارکینی، بؤلوجو ترور هؤرگوتو پ‌کاکا طرافدارلاری‌نین گؤستری و چا‌دیرلارینا اختصاص وئردی.
ایسترازبورگدا اولان آوروپا شوراسی بیناسی‌نین اؤنون‌دکی ماشین پارک یئری، والیلیگین آلدیغی قرارلا گئچیجی اولا‌راق قاپادیلدی.
پارک، آوروپا شوراسی پارلمنترلر مجلیسینین 9-13 اکتبرداکی باش قورولو سوره‌سینجه، بؤلوجو ترور هؤرگوتو پ‌کاکا طرافدارلاری‌‌نین ایستیفاده‌سینه وئریلدی.
آوروپا شوراسی‌نین، مسئله ایله باغلی امکداش‌لارینا گؤندردیگی یازیدا، "استرازبورگ باس-رین والیلیگی، 9-13 اکتبر آراسیندا آوروپا شوراسی اؤنونده بیر آکسیا کئچیرجیینی بیلدیردی. علاوتا، خاریج‌دن گله‌جک گؤستریجی‌لرین ایستیفاده‌سینه وئرمک اوزره، شورا بیناسی‌نین قارشی‌سین‌داکی ماشین پارکیندا بو تاریخ‌لر آراسیندا بیر چادیر قورولا‌جاق‌دیر" ایفاده‌لری یئر آلدی.
یازیدا، گؤسترینین گوونلیک قایناق‌لاری طرفین‌دن یاخین‌دان تعقیب ائدیلدیگی بیلدیریله‌رک، چالیشان‌لارین، اویاریلاری دقته آلما‌لاری طلب اولوندو.
ترور هؤرگوتو طرفدارلاری، آوروپا شوراسی چالیشان‌لاری‌نین ایستیفاده ائتدیگی ماشین پارکیندا دونن قورولان چادیردان باشقا، ترور هؤرگوتو چته‌باشی عبدالله اؤجالانین سربست بوراخیلماسی مقصدیله آوروپا شهرلرینی گزجیینی اعلان ائتدیک‌لری بیر اتوبوسو دا دوردورا‌راق تبلیغات آپاردی.
